kojih bi moglo dolaziti, kada bi se pri- 
diev slovenski kod nas odjednom stao 
upotrebljavati za sve, za što se danas 
upotrebljava pridjev slavenski. Drugo je 
pitanje, naravno, kako će se to primiti, 
i hoće li pisci — koji u prvom redu o 
tome odlučuju — te oblike prihvatiti. Od 
dosadašnjih, koliko ja znam, jedini ie 
Korajac pisao o »biserju u... našoj staroj 
slovjenštini« (a to je, kao što se iz gor- 
njega vidi, onaj stari jezik, koji se nekoć 
zaista tako zvao). 
Josip ilamm 


PISANJE TUĐIH IMENA 


Kako se pišu francuska, engleska i druga 

imena, fonetski ili etimološki? Po član- 

cima, koje su nedavno donosili dnevni li- 

stovi, bilo je pristalica i jednog i drugog 
pisanja. 


Prof. Belić je u jednom svojem ranijem 
izdanju Pravopisa rekao, da je »pitanje o 
tuđim rečima toliko opširno da bi samo 
njemu valjalo posvetiti zasebnu knjigu«, 
i to bi moglo biti odgovor na ta pitanja, 
jer je zaista teško ukratko odgovoriti na 
mešto, za što je potrebna cijela knjigi. 
Međutim, nešto ipak treba reći. 


Prije svega, sa naučnog stajališta ne 
radi se tu ni o fonetskom ni o etimo- 
loškom pisanju, nego o transkripciji i o 
transliteraciji. Fonetika i etimologija su 
nešto sasvim drugo. Fonetika je nauka o 
fizičkim i fiziološkim svoistvima glasova, 
pa fonetskim pisanjem zovemo takvo pi- 
sanje, u kojem dolaze do izražaja sve 
važnije odlike nekih glasova. U engl. 
London na pr. nijedno o nije jednako na- 
šem 0, i kada bismo tu riječ htjeli fo- 
netski napisati, morali bismo napisati 
Landan (tako bi i Edinburgh trebalo pi- 
sati Edinbar», a Worcester — Wustz). Mi 
međutim pišemo prvu riječ London 
(s akc. London, gen. Londćna, kao bizšn 
— bizćna), drugu Edinburg, a treću Vor- 
cester ili Vuster. Kao što se vidi, to je 
pisanje i onda, kada mislimo, da pišemo 
fonetski, daleko od fonetike i ne daje 

prave slike o tome, kako se te riječi iz- 
govaraju u jeziku, iz kojega se uzimlju. 
Tako je i s francuskim Jules i Gil, koje 
neki pišu jednako (Žil), ma da jedno zna- 
či Julija, a drugo Gilberta, dakle dva sa- 
svim različita imena. 

Tomu valja dodati, da se riječi u različ- 
nim jezicima razlikuju i po akcentu, i 
da im se akcenat može znati (ili bar na- 
slutiti), ako im se ne mijenja oblik, a ako 
se pišu »fonetski«, to se gubi, pa /go 
(Hugo, Victor) postaje igo, Pajo (Payot) 
— postaje Pajo, a Dumas (Dima) otac 1 
sin postaju komična lica iz Kir Janje Jo- 
vana Sterije Popovića. 

No, nije bolje ni s etimologijom. 

Etimologija je nauka, kojoj je zadatak 
da ispita pravo značenje korijena, iz ko- 
jega su neke riječe izvedene, Ona, dakle, 
nema i ne može imati ništa zajedničko 
s pisenjem tuđih riječi iz jednostavnoga 
razloga, što se te riječi ni u svojem jezi- 
ku obično ne pišu etimološki, t. j. ne pišu 
se tako, da se u njima vidi puni odraz 
korijena, iz kojega su one izvedene. 
Prezimena Žagar, S&ger, S4gare, Sawyer, 
Segatore, Serrador znače u stvari isto 
(čovjeka, koji reže, pili drva; testeraša) 
i jednako se izvode, pa opet — kako se 
različito pišu! Ono, što naime vrijedi za 
obične imenice, vrijedi i za imena: da se 
različito pišu i — kadšto — različito 
iskrivljuju. Francusko vendredi (petak) 
postalo je od dies Veneris (dan Venerin, 
u starom Rimu), a ne od vendere, vendre 
(prodati) i od deus, dieu, di (bog), s ko- 
iima ih je u Srednjem vijeku (zbog Veli- 
koga petka) dovodio u svezu francuski 
puk. I tuđa imena, kada se pišu onako, 
kako se nelaze u jezicima, iz kojih se 
uzimlju, mogu dakle biti daleko od svake 
etimologije. 

Već je rečeno, da se tu ne radi ni o 
fonetici, ni o etimologiji, nego o tran- 
skripciji i o transliteraciji. 

Transkripoijom u pravopisu zovemo 
prepisivanje (od lat. trans, preko, i od 
scribere, pisati) iz jednoga pisma u drugo 
(iz latinice u ćirilicu, iz ćirilice u latinicu, 

iz grčkoga pisma u latinicu i t.d). Do 
nje dolazi zbog potrebe, da se nešto pre- 
nosi iz jednoga sistema u drugi. Ljudi ne 
mogu živjeti osamljeno, i nema toga ple« 
mena na zemlji, koje bi dulje vremena 
moglo živjeti bez dodira sa susjednim ili 
udaljenijim plemenima oko sebe. Taj se 
dodir odražava i u jeziku i — kasnije — 
u pismu: neke se riječi, neki nazivi, neka 
imena uzimlju iz jednoga jezika i pre- 
nose u drugi. Ako ti jezici imaju knji- 
ževnosti i ako je ona na različnim pisme- 
nima, ta se imena prenose tako, da se 
koliko toliko glasovno prilagođuju siste- 
mu, u koji se prenose. To prilagođivanje 
ne mora značiti i fonetiziranje riječi, koja 
se prepisuje. Švedsko dr (godina), nje- 
mačko Bir (medvjed) idansko $re (novac) 
»fonetičnije« je, t. j. glasovno vjernije od 
našega or ili ar, ber ili ere (kako se te 
riječi pišu, kada se prenose u našu lati- 
nicu ili u ćirilicu). Transkripcija je uopće 
samo traženje izlaza iz potrebe, da se 
svojim sredstvima (svojim slovima, svo- 
jim glasovima) zabilježi nešto, što se na- 
lazi izvan našega sistema Kad bismo 
imali glasove a, €, #, zacijelo bi i naše 
pisanje spomenutih riječi bilo bolje, ali 
kako nemamo tih glasova i nemamo slo- 
va, kojima bismo ih bilježili, zadovolja- 
vamo se s onim, što im je grafijski i gla- 
sovno u našem sistemu naibliže. Kod 
toga obično vršimo korekture; neka, da 
se tako izrazim, čišćenja od naslaga, koje 
su se u nekim pismima taložile kroz sto- 
ljeća, pa pišemo kašta i k'šta, Bdlgarija 
i Blgarija za bug. Kxma, Benrapns, a ćiril. 
BEHT i Gopno za franc. vingt i Bordeaux. 
Ta su »čišćenja« zapravo i razlogom, za- 
što nam se istovremeno, dok na jednoj 
strani činimo grube griješke u fonetici, 
na drugoj strani ipak čini, da je naše pi- 
sanje nekako »fonetičnije« od onoga, koje 
nalazimo u francuskom, engleskom ili 
kojem drugom pismu s drugom tradicijom, 


Transliteracijom zovemo doslovno (t.j. 
slovo po slovo, od lat. trans i littera, 
slovo) prenošenje neke riječi iz jednoga 
pisma u drugo, Teoretski se transliteri- 


rati može sve, jer se za svaki znak u 
tuđem pismu može naći ili stvoriti pose- 
ban znak u svojem pismu, no praktički 
transliteracija se provodi prvenstveno iz- 
među pisama, koja su iste vrste. To nije 
zato, što bi bilo teško stvoriti posebne 
znakove, koji bi bili potrebni, da se ozna- 
če neke varijante u različnim sistemima, 
nego zato, što bi to bilo — vrlo skupo. 
Zamislite najobičniji pisaći stroj, u koji 
bi trebalo uvrstiti bar dvadesetak novih 
znakova — k tomu znakova, koji će se 
rijetko upotrebljavati — koliko bi io 
poskupilo njegovu proizvodnju (mislim, 
serijsku proizvodnju, kako se pisaći i 
tiskarski strojevi proizvode danas). Pre- 
ma tome već ekonomski razlozi sile na to, 
da se transliteracije provode po moguć- 
nosti među pismima iste vrste. Ti isti 
razlozi kadšto i nas sile, da neke gla- 
sove, koji se izgovaraju posebno i za 
koje bi trebalo posebno slovo, u tisku 
pišemo kombinirano (njem. d, 0, i kao 
ae, oe, ue, češko f kao rž, poljsko ri kao 
nj, naše đ kao dj, i t.d., a za lj u praksi 
ni danas još nemamo posebnog slova), 
jer je lakše na stroju otkucati i dva zna- 
ka, nego u nj unijeti jedan novi i tako 
njegovoj proizvodnji nametnuti posebna 
ograničenja. 

Tiskarski strojevi utjecali su na pravo- 
pisne sisteme i u petnaestom vijeku, pa 
na njih utječu i danas. Oni diktiraju 
transkripciju, kada se radi o pismima 
različitih sistema, i oni upućuju na trams- 
literaciju u pismima iste vrste, u kojima 
se — ako je potrebe — tranmskribiraju 
samo oni znakovi, kojih nema u općem 
(zajedničkom) sistemu nekoga pisma (na 
pr. polj. S, Žž, 1 se u latinici obično tran- 
skribiraju glasovima, koji su im najbliži, 
ato su kod nas š, ži l). 

Tako bismo se primakli pitanju, što je 
za nas bolje i lakše, da li da latinička 
imena pišemo onako, kako se pišu u je- 
ziku, iz kojega se uzimlju, ili da se ostavi 
pojedincima, da ih pišu, kako hoće i umi- 
ju, pa da na pr. franc. Hugo (Victor), Hu- 
guenots pišu sad Hugo, Hugenoti, sad Igo, 


Igenoti, češ. Drtina — Drćina, 
Mickiewicz i Mickevič i Mickjevič. 

Ja ne vidim razloga, zašto bismo imena 
iz zapadnoevropskih jezika imali tran- 
skribirati i zašto kod nas neki misle, da 
bi bilo na smetnju, kada bi se ona u tisku 
pisala onako, kako se pišu u jeziku, iz 
kojega se uzimlju. Krivo je misliti, da 
Nijemci ne bi mogli transkribirati Mar- 
seille, ili Algeciras, ili Chicago, ili Sout- 
hampton, pa oni to ipak ne čine, već 
s pravom pretpostavljaju, da će njihovi 
čitaoci i bez toga naučiti, kako se te ri- 
ječi izgovaraju, i da će njihov izgovor 
biti možda i bolji od onoga, koji bi im 
nametnula bilo kakva transkripcija Ka- 
da to vrijedi za Engleze, Nijemce, Fran- 
cuze i tolike druge, koji se kao i mi služe 
latinicom, ne znam, zašto da to ne vrijedi 
i za naše ljude, kojima nitko dosada nije 
porekao okretnosti u učenju stranih je- 
zika (to više, što Boranić ionako pred- 
viđa, da se  neobičnijim imenima pri 
prvom navođenju u zagradi može dodati 
nepomena, kako se čitaju). 

To je samo jedna strana — ona opća, 
principska — o pisanju tuđih imena. 
Kada se ona utvrdi, pristupa se primjeni, 
a ta je toliko složena, da je pojedinac ne 
može lako svladati. Dokazuje to i novo 
izdanje Boranićeva Pravopisa, koje je u 
tom poglaviju dosta neodređeno. Ako se 
ostave po strani opće imenice, koje se — 
kao usvojene riječi —  transkribiraju 
(bista, šofer, konjak, om, vat, feljton — 


a poli. 

nije jasno, zašto se ne bi pisalo i poenta, 
intervju, tenis, esej), kod »vlastitih ime- 
nica« ima i većih nedosljednosti. Mickie- 
Wicz se piše.i Mickiewicz i Mickjevič, už 
Bedficha Smetanu (sa ?) nalazi se Ta- 
deusz Stanislaw (ovako, sa 7 mj. sa |) 
Grabowski; nigdje se ne kaže, zašto se 
Trubeckoj ima pisati Trubecki, a Tolstoj 
— Tolstoj (premda su obje riječi pridjevi), 
i zašto prvu riječ treba deklinirati kao 
pridjev, a drugu kao imenicu (ma da se 
to lijepo moglo objasniti). Za pravilo, da 
se »-es engleskih geografskih imena za- 
mjenjuje glasom -a«, ima samo jedna 


“potvrda: Temza, bez objašnjenja, odakle 


je ono z (napomena »izuzetno po izgo- 
voru« ne tumači ništa, jer je to jedini 
primjer, koji se navodi), U nivo (niveau), 
nivoa (str. 37). nije prvi slog naglašen: 
ta riječ mijenja (i to ne uvijek i ne sva- 
gdje) naglasak na našem tlu, slično kao 
i Hugo (Igo, pa: igo). 

Takvih nedosljednosti ima više (i u tom 
poglavlju, i u drugim poglavljima), i one 
upućuju na to, da će se kod nas konačno 
ipak morati prestati s praksom, da o 
pravopisnim pravilima — o pravilima, ko- 
ja treba da obvezuju čitav narod — 
odlučuju pojedinci, koji su dosad mogli 
slobodno propisivati, što su htjeli i kako 
su htjeli, kadšto i bez mnogo obzira na 
potrebe, koje su se u narodu mijenjale i 
koje danas nisu iste, kakve su bile prije 
pedeset godina. 

Josip Hamm 


OSVRTI 


Dr. Dragutin Boranić: Pravopis hrvatsko- 
ga ili srpskoga jezika, deseto izdanje 
Zagreb 1951. 


Nedavno je izišlo iz štampe X. izdanje 
Boranićeva »Pravopisa«. Prvo izdanje fo 
netskoga pravopisa kod Hrvata izišlo je 
pred 60 godina (Zagreb, 1892). Izdao ga 
je po određenju kr. zem. vlade, odjela za 
bogoštovlje i nastavu dr. Ivan Broz. Po- 


slije njegove smrti izdavao 'je njegov 
»Hrvatski pravopis« dr. D. Boranić, pa je 
pod Brozovim imenom, u redakciji dra. D. 
Boranića »Hrvatski pravopis« doživio šest 
izdanja (posljednje godine 1915.). Prvo 
izdanje Boranićeva »Pravopisa hrvatskoga 
ili srpskoga jezika« izlazi godine 1921. i 
doživjelo je deset izdanja. Svako izdanje 
ima pokoju izmjenu i dopunu. Tako i ovo 


rje 


